CELEX: 32020R0271
Language: hu
Date: 2020-02-20 00:00:00
Title: A Tanács (EU) 2020/271 rendelete (2020. február 20.) az Európai Unió és a Seychelle Köztársaság közötti fenntartható halászati partnerségi megállapodás végrehajtásáról szóló jegyzőkönyv (2020-2026) szerinti halászati lehetőségek elosztásáról

28.2.2020   
               
               
                  HU
               
               
                  Az Európai Unió Hivatalos Lapja
               
               
                  L 60/1
               
            
         A TANÁCS (EU) 2020/271 RENDELETE
         (2020. február 20.)
         az Európai Unió és a Seychelle Köztársaság közötti fenntartható halászati partnerségi megállapodás végrehajtásáról szóló jegyzőkönyv (2020-2026) szerinti halászati lehetőségek elosztásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 43. cikke (3) bekezdésére,
         tekintettel az Európai Bizottság javaslatára,
         mivel:
         
                     (1)
                  
                  
                     A Tanács 2019. július 15-én felhatalmazta a Bizottságot, hogy tárgyalásokat kezdjen a Seychelle Köztársasággal (a továbbiakban: a Seychelle-szigetek) az Európai Unió és a Seychelle Köztársaság közötti új fenntartható halászati partnerségi megállapodás (a továbbiakban: a partnerségi megállapodás) és az új végrehajtási jegyzőkönyve (a továbbiakban: a jegyzőkönyv) megkötése céljából.
                  
               
                     (2)
                  
                  
                     A tárgyalások a partnerségi megállapodás és a jegyzőkönyv parafálásával 2019. október 22-én sikeresen lezárultak.
                  
               
                     (3)
                  
                  
                     A partnerségi megállapodás hatályon kívül helyezi az Európai Közösség és a Seychelle Köztársaság közötti halászati partnerségi megállapodást (1), amely 2007. november 2-án lépett hatályba hatéves időtartamra, és hallgatólagosan meghosszabbításra került, ezért jelenleg is hatályban van.
                  
               
                     (4)
                  
                  
                     Az Európai Közösség és a Seychelle Köztársaság közötti halászati partnerségi megállapodás végrehajtásáról szóló legutóbbi jegyzőkönyvet (2)2013. december 18-án írták alá, és 2014. január 18-tól ideiglenesen alkalmazták. 2020. január 17-én hatályát vesztette.
                  
               
                     (5)
                  
                  
                     Az (EU) 2020/272 tanácsi határozattal (3) összhangban a partnerségi megállapodást és a jegyzőkönyvet 2020. február24-én aláírták, figyelemmel egy későbbi időpontban történő megkötésükre.
                  
               
                     (6)
                  
                  
                     A jegyzőkönyvben előírt halászati lehetőségeket el kell osztani a tagállamok között a jegyzőkönyv alkalmazásának teljes időtartamára.
                  
               
                     (7)
                  
                  
                     A partnerségi megállapodásnak és a jegyzőkönyvnek a lehető leghamarabb hatályba kell lépniük, tekintettel a Seychelle-szigeteki halászati övezetben folytatott uniós halászati tevékenységek gazdasági jelentőségére és az ilyen tevékenységek lehető legkisebb mértékű megszakításának igényére
                  
               
                     (8)
                  
                  
                     Annak érdekében, hogy az uniós hajók tovább folytathassák halászati tevékenységüket, a jegyzőkönyvet az aláírásától ideiglenesen alkalmazni kell. E rendeletet is ezért ugyanazon naptól kell alkalmazni,
                  
               ELFOGADTA EZT A RENDELETET:
         
            1. cikk
            Az Európai Unió és a Seychelle Köztársaság közötti fenntartható halászati partnerségi megállapodás végrehajtására vonatkozó jegyzőkönyvben (2020-2026) (a továbbiakban: a jegyzőkönyv) meghatározott halászati lehetőségek a következők szerint kerülnek elosztásra a tagállamok között:
            
                        a)
                     
                     
                        erszényes kerítőhálós tonhalhalászhajók:
                        
                                    Spanyolország:
                                 
                                 
                                    22
                                 
                                 
                                    hajó
                                 
                              
                                    Franciaország:
                                 
                                 
                                    16
                                 
                                 
                                    hajó
                                 
                              
                                    Olaszország:
                                 
                                 
                                    2
                                 
                                 
                                    hajó
                                 
                              
                  
                        b)
                     
                     
                        felszíni horogsoros halászhajók:
                        
                                    Spanyolország:
                                 
                                 
                                    2
                                 
                                 
                                    hajó
                                 
                              
                                    Franciaország:
                                 
                                 
                                    4
                                 
                                 
                                    Hajó
                                 
                              
                                    Portugália:
                                 
                                 
                                    2
                                 
                                 
                                    hajó
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2020. február 24-től kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 20-án.
            
               
                  a Tanács részéről
               
               
                  az elnök
               
               B. DIVJAK
            
         
         
            (1)  HL L 290., 2006.10.20., 2. o.
         
         
            (2)  Jegyzőkönyv az Európai Unió és a Seychelle Köztársaság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról (HL L 4., 2014.1.9., 3. o.).
         
            (3)  A Tanács (EU) 2020/272 határozata (2020. február 20.) az Európai Unió és a Seychelle Köztársaság közötti fenntartható halászati partnerségi megállapodásnak és az ahhoz csatolandó végrehajtási jegyzőkönyvnek (2020–2026) az Unió nevében történő aláírásáról és ideiglenes alkalmazásáról (lásd e Hivatalos Lap 3. oldalát).